Covid-19-statistieke: Byna 600 sterftes bevestig(Argieffoto: pixabay) Suid-Afrika het teen Woensdagaand altesaam 1 369 426 bevestigde Covid-19-gevalle gehad en 12 710 nuwe gevalle is aangemeld. Só het dr. Zweli Mkhize, minister van gesondheid, aangekondig toe hy die jongste Covid-19-statistieke vir die land bekendgemaak het. Nog 566 Covid-19-verwante sterftes is in Suid-Afrika bevestig, wat die landwye totaal op 38 854 te staan bring. Altesaam 218 van die sterftes is in KwaZulu-Natal aangemeld, gevolg deur 104 in die Wes-Kaap, 104 in die Oos-Kaap, 80 in Gauteng, 46 in die Vrystaat, agt in die Noord-Kaap en ses in Mpumalanga. Altesaam 1 160 412 pasiënte het in dié stadium reeds herstel. Provinsiale statistieke: Gauteng: 370 264 KwaZulu-Natal: 290 356 Wes-Kaap: 260 492 Oos-Kaap: 188 259 Vrystaat: 71 734 Mpumalanga: 56 063 Noordwes: 52 316 Limpopo: 49 823 Noord-Kaap: 30 119